[bookmark: _Hlk202351619]Extracte de l’acord de la Junta de Govern de la Diputació de Girona en la sessió de 1 de juliol de 2025, de la convocatòria de subvencions per a obres de reforma, millora i manteniment dels equipaments de Lectura Pública de l’any 2025 

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l’extracte de la convocatòria el text complet de la qual es pot consultar a la Base de Dades Nacional de Subvencions:


“Convocatòria de subvencions per a obres de reforma, millora i manteniment dels equipaments de lectura pública - 2025


1. Objecte i finalitat

Subvencions en règim de concurrència competitiva per a ajuntaments que tinguin biblioteques integrades al Sistema de Lectura Pública de Catalunya o que estiguin adherits a la Xarxa de Punts d’Informació i Lectura (XPIL), i destinades al finançament de millores d’accessibilitat, inclusivitat, seguretat, confort, imatge; la substitució del consum d’energia de combustibles fòssils pel de renovables, o el canvi en l’ús dels espais per donar resposta a noves necessitats, d’acord amb les bases específiques reguladores aprovades pel Ple de la Diputació en la sessió del 18 de març de 2025 i publicades al Butlletí Oficial de la Província de Girona (BOPG) número 56, del 25 de març de 2025. 


Criteris de valoració

Les sol·licituds s’avaluen a partir de la documentació presentada per les entitats peticionàries, i es puntuen d’acord amb els paràmetres següents:

a) Motiu de l’actuació (fins a 25 punts):

	No motivada 
	0 punts

	Corregeix una manca de manteniment o millora la imatge de l’edifici i de les instal·lacions 
	5 punts

	Adequa una deficiència constructiva 
	10 punts

	Millora estructuralment espais pel canvi d’usos com a resposta a noves necessitats 
	12 punts

	Millora el confort de les persones 
	14 punts

	Millora la seguretat dels usuaris o de la col·lecció 
	16 punts

	Augmenta el percentatge de consum d’energia obtinguda de fonts renovables en detriment de la de combustibles fòssils 
	18 punts

	Fa accessible i inclusiva la instal·lació 
	1. punts



b) Any de construcció o ampliació de la biblioteca o punt d’informació i lectura en l’emplaçament actual. En cas que s’hagi realitzat una remodelació posterior que afecti l’actuació concreta que és objecte de la sol·licitud, l’any de referència serà el de la remodelació (fins a 10 punts):

	10 anys d’antiguitat 
	1 punt

	11 anys d’antiguitat 
	2 punts

	12 anys d’antiguitat 
	3 punts

	13 anys d’antiguitat 
	4 punts

	14 anys d’antiguitat 
	5 punts

	15 anys d’antiguitat 
	6 punts

	16 anys d’antiguitat 
	7 punts

	17 anys d’antiguitat 
	8 punts

	18 anys d’antiguitat 
	9 punts

	19 anys d’antiguitat o més 
	10 punts



c) Concessió de subvencions de la Diputació de Girona de la mateixa línia i durant l’any anterior (fins a 20 punts):

	S’ha concedit alguna subvenció i no s’ha executat 
	0 punts

	S’ha concedit alguna subvenció i s’ha executat satisfactòriament 
	5 punts

	No s’ha concedit cap subvenció 
	10 punts

	No s’ha obtingut cap subvenció, per falta de crèdit, tot i haver-se presentat a la convocatòria
	20 punts



d) Condicionants de priorització de la intervenció, atesa la presència de patologies i la seva gravetat o la urgència per garantir la prestació del servei de biblioteca pública (fins a 15 punts): 

	Gravetat de la patologia
	10 punts

	Urgència
	10 punts




2. Dotació econòmica i determinació de l’aplicació pressupostària

L’import total destinat a la convocatòria és de 180.000,00 €. L’aplicació pressupostària a què es carrega el crèdit pressupostari i l’import són els que es detallen a continuació: 

	Aplicació pressupostària
	Import (en €)

	301 33210 7620300 04 11
	180.000,00 €

	
	

	Total
	180.000,00 €



Amb la finalitat d’atendre el màxim de sol·licituds de subvenció o d’atorgar un import més elevat en les subvencions, aquest crèdit podrà ser ampliat amb una quantitat addicional d’un 25 %, com a molt, derivat de modificacions de crèdit. L’efectivitat de la quantia addicional estarà condicionada a la declaració de disponibilitat del crèdit corresponent prèviament a la resolució de les subvencions i l’aprovació de l’augment de la convocatòria.


3. Termini de presentació de sol·licituds

El termini de presentació de sol·licituds és de quinze dies hàbils a partir de l’endemà de la publicació de l’extracte de la convocatòria al BOPG.

Cal formular les sol·licituds mitjançant el model normalitzat disponible al web de la Diputació de Girona (https://www.ddgi.cat/web/servei/8068/subvencions-per-a-obres-de-reforma--millora-i-manteniment-dels-equipaments-de-lectura-publica-2025), que s’ha d’acompanyar de la documentació a què fa referència l’article 7 de les bases reguladores.

Les sol·licituds s’han de presentar telemàticament (EACAT), i han d’estar signades electrònicament mitjançant un certificat validat en la plataforma PSIS del Consorci d’Administració Oberta de Catalunya.


1. Àmbit temporal de les accions subvencionables

Se subvencionaran actuacions, activitats o inversions dutes a terme entre l’1 de gener de 2023 i el 31 de desembre de 2025.


1. Termini per justificar les subvencions

El termini per justificar les subvencions és de trenta dies a comptar de l’endemà de l’acabament del termini d’execució establert en la convocatòria.


4. Termini de resolució i notificació 

4.1. Termini de resolució

El termini per resoldre sobre la convocatòria és el que determinen les bases. Una vegada transcorregut el termini sense que s’hagi adoptat una resolució, els sol·licitants podran entendre desestimades les seves sol·licituds per silenci administratiu.


4.2. Termini de notificació

Es notificarà la resolució a tots els beneficiaris de manera individualitzada, tal com estableix l’article 41.1 de la Llei 39/2015, d’1 d’octubre, del procediment administratiu comú de les administracions públiques, i també als peticionaris la sol·licitud dels quals hagi estat desestimada, en el termini màxim de deu dies hàbils, a comptar de la data en què s’adopti l’acord. 


5. Règim de recursos

La resolució de la convocatòria posa fi a la via administrativa. Contra aquesta resolució escau interposar un recurs contenciós administratiu davant del Jutjat Contenciós Administratiu de Girona, en el termini de dos mesos a comptar de l’endemà de la notificació. Alternativament, i de manera potestativa, s’hi pot interposar un recurs de reposició davant de la Presidència de la Diputació de Girona, en el termini d’un mes a comptar de l’endemà de la notificació. 


6. Publicitat

Aquesta convocatòria es publicarà al tauler electrònic d’anuncis de la Diputació i al web, i, d’acord amb el que estableix l’article 17.3 b de la Llei 38/2003, general de subvencions, se’n publicarà l’extracte al BOPG.”


Girona, data de la signatura electrònica 


Miquel Noguer i Planas 
President
